I går publiserte Sylvi Listhaug et innlegg på Facebook der hun peker på at Oslo kommune har flyttet beboerne på St. Halvardshjemmet og nå benytter bygningsmassen på det gamle sykehjemmet til overnattingstilbud for romfolk.

Når man leser Listhaugs tekst er det lett å få inntrykk av at kommunen har kastet ut de eldre for å gjøre plass til tilreisende romfolk. Det er i det minste det som impliseres av Listhaug når hun avslutter tiraden mot oslobyrådet med ordene «Eier dere ingen skam?»

Men hvem er egentlig den skamløse her? Sylvi Listhaug har selv vært Byråd i Oslo for sykehjemmene og vet utmerket godt at det hun impliserer ikke stemmer.